
Tisztelt Képviselő Testület !

A VÖT Tanácsülése 2015. február 6-án tartja soron következő ülését , ahol napirendi pontként szerepel a Völgységi Önkormányzatok Társulásának 2015.évi költségvetésének elfogadása.

A Társulásba résztvevő Képviselő-testületeknek a VÖT évi költségvetését véleményezni kell, ezért az előterjesztés mellékleteként becsatolásra került a dokumentum.

A decemberi testületi ülésen már tájékoztató hangzott el, hogy a VÖT az önkormányzatok által fizetendő tagdíjat meg kívánja emelni. Ennek összege 2015.évre 700,-Ft/hó lenne. Mórágy község Önkormányzatának éves szinten ez 555.100,- Ft lenne. 

Az előterjesztésben szereplő költségvetés már tartalmazza az új tagdíjakat.

Kérem a Tisztelt Képviselő-testületet hogy az előterjesztést vitassa meg és a VÖT költségvetését hagyja jóvá .
Határozati javaslat :

/2015.( II.3.) Képviselő-testületi határozat
        VÖT 2015.évi költségvetéséről 
Mórágy Község Önkormányzat Képviselő-testülete a Völgységi Önkormányzatok Társulásának 2015. évi költségvetését jóváhagyja.

1. sz. előterjesztés
Előterjesztés a Völgységi Önkormányzatok Társulásának 

2015. február 06-ai ülésére

Tárgy:  A Völgységi Önkormányzatok Társulása 2015. évi költségvetésének elfogadása

Előadó: Filóné Ferencz Ibolya elnök

Tisztelt Társulási Tanács!

A Völgységi Önkormányzatok Társulása költségvetését a társulási tanács önállóan, költségvetési határozatban állapítja meg.

A Társulásnak az államháztartás számviteléről szóló 4/2013.(I.11.) Kormány rendelet alapján önálló elemi költségvetés-készítési kötelezettsége van.

A költségvetés tervezésekor a legfontosabb szempont a Völgységi Önkormányzatok Társulásának a működőképesség fenntartása, a feladatellátás eredményességének megtartása. A kiadások tervezésekor kiemelt feladat volt, hogy ne legyen működési hiány. Éppen ezért, mivel állami támogatásban nem részesülünk és pályázati forrásaink szűkösek, csak tagdíjemeléssel tudjuk kiadásainkat fedezni.

Az előterjesztés 1. sz. melléklete részletesen tartalmazza a Völgységi Önkormányzatok Társulásának költségvetését.

A Társulás 2015-re tervezett bevételének részletezését az 2. számú melléklet 1. számú táblázata tartalmazza.
A Társulás 2015-re tervezett kiadásainak részletezése az 2. számú melléklet 2. számú táblázatában található.

Az emelt összegű 2015. évi önkormányzati tagdíjakat a 4. számú melléklet mutatja be.

Kérem, hogy a napirendi ponthoz tartozó előterjesztést, annak megtárgyalását követően a mellékelt határozati javaslat szerint elfogadni szíveskedjenek!

Bevételek

Támogatási értékű működési bevételek

A Völgységi Önkormányzatok Társulása 2014. január 28-ai ülésén a Társulási Tanács az 5/2014 (I.28) VÖTth számú határozatával a Völgységi Önkormányzatok Társulása települései által fizetendő éves tagdíjat  300.- Ft/fő összegben határozta meg.

A Völgységi Önkormányzatok Társulása 2013. január 01.-től már nem kap állami támogatást. Ahhoz, hogy a működőképességet fenn tudjuk tartani, illetve a feladatainkat el tudjuk látni, a 2015. évben ismét szükségessé vált a tagdíjak emelése. 2015. január 1.-től a tagdíjakat 700,- Ft/fő összegben kell meghatározni. A 4. számú melléklet táblázata bemutatja a 2015. évben fizetendő tagdíjak összegét.

A tervezet szerint a fizetendő tagdíjak összege: 20 040 eFt. 

A 2014. évben egy település nem fizette be a tagdíjat. Ennek összege ezen a soron kerül kimutatásra 112 eFt összegben.

Támogatási értékű működési bevételek között mutatjuk ki a „Ne válj áldozattá” program önkormányzati hozzájárulását. Azok az önkormányzatok, melyek a 2014. évben még nem fizették ki a hozzájárulást, 2015-ben még 775 eFt-ot kell átutaljanak erre a programra.

Bonyhád Város Önkormányzata médiakerete terhére a Völgység Hírlevél működtetésére 1 000 eFt-tal járul hozzá.

Támogatási értékű működési bevételek összesen: 21 927 eFt
Egyéb működési bevételek

1. Szolgáltatások ellenértéke

Szolgáltatások ellenértéke között szerepel a bérbeadásból, és a hirdetési díjakból származó bevétel. 

Sátor bérbeadásából származó bevételünk várhatóan 300 eFt.

A hirdetési díjbevétel várhatóan 360 eFt.

Az eddigi évekhez hasonlóan az idén is számítunk támogatóinkra, akik hozzájárulnak a Hírlevél költségeinek kifizetéséhez.

1. Bonycom reklámszerződése: 500 eFt

Összesen 1 000.- eFt


2. Fűtőmű reklámszerződése: 500 eFt

Szolgáltatások ellenértéke összesen: 1 660 eFt.

2. Közvetített szolgáltatások ellenértéke: (továbbszámlázott díjak)

Ezen a soron kerül betervezésre a NEFELA jégeső elhárítás díja, mely kiadási oldalon is jelentkezik.

A települési önkormányzatok hozzájárulását a NEFELA egyesülés részére jégeső elhárítási díjra az 5. számú melléklet táblázata mutatja.

A költségvetésbe az előző évi adatok alapján 25 Ft/fő-vel szerepelnek az adatok. Mivel Bonyhád 5ezer főnél nagyobb város, ezért ebben az esetben a díj 15 Ft/fő. Várhatóan az önkormányzatoknak összesen 578 eFt-ot kell kifizetni erre a jogcímre.

Zomba Község Önkormányzata a 2014. évben kérte, hogy a településükre is eljusson a Völgység Hírlevél. Mivel Zomba nem tagja a VÖT-nek, ezért a 2015. évben tavalyi évi településre eső hírlevél díja kiszámlázásra kerül. Ebből származó bevételünk: 254 eFt. 

Közvetített szolgáltatások ellenértéke összesen: 832 eFt.

3. Kamatbevétel

Eredeti előirányzatot a számlakivonatok éves kamatbevételeiből képezünk, melynek összege 50 e Ft.

Kamatbevételből származó bevételek összesen: 50 eFt.

Egyéb Működési bevételek összesen: 2 542 eFt.
Előző évi korrigált pénzmaradványunk 2 164 eFt.

Nyitó pénzkészletünk: 2 164 eFt.

Völgységi Önkormányzatok Társulása

 2015. évi várható BEVÉTELEI összesen: 26 633 eFt.

Kiadások

Személyi jellegű kiadások- Egyéb külső személyi juttatások

Reprezentációs kiadás:

A társulási ülések étel-ital kiadásait a reprezentációs kiadások között kell elszámolni, mely az egyéb külső személyi juttatások között szerepel. Tervezett kiadásunk: 195 eFt.

Reprezentációs kiadások: 195 eFt

Személyi jellegű kiadások: 195 eFt

Működési költségvetési kiadások

1. Munkaadókat terhelő járulékok és szociális hozzájárulási adó

Ezen a soron kerül kimutatásra a cégtelefon 20 %-a és a reprezentációs költségek után fizetendő egészségügyi hozzájárulás és személyi jövedelemadó, melynek tervezett összege: 153 eFt.

Munkaadókat terhelő járulékok és szociális hozzájárulási adó összesen: 153 eFt.

2. Dologi kiadások

Készletbeszerzések

Készletbeszerzések között irodaszerek beszerzését szerepeltetjük az előirányzatban 197 eFt összegben.

Készletbeszerzések összesen: 197 eFt

Kommunikációs szolgáltatások

Informatikai szolgáltatások között mutatjuk ki a VÖT honlapjának karbantartási díját, mely nettó 120 eFt.

A 2015. évi E-iktat program karbantartási díja nettó 32 eFt.

Egyéb kommunikációs szolgáltatás között terveztünk 39 eFt mobil telefon díjat.

Kommunikációs szolgáltatások összesen: 191 eFt.

Szolgáltatási kiadások

Közvetített szolgáltatásként szerepel a NEFELA egyesülés részére fizetendő jégeső-elhárítási díja, mely a bevételi oldalon is szerepel 578 eFt összegben.

Egyéb szolgáltatások között postaköltséget terveztünk 128 eFt összegben. 
Egyéb szolgáltatások között bankköltség szerepel 100 eFt összegben.

A Völgység Hírlevél ügyeinek intézését (hirdetésszervezés-szerződéskötések; újságírás; szerkesztés; nyomdai előállítással, terjesztéssel kapcsolatos feladatok, rejtvénypályázat-, felajánlók szervezése) számla ellenében egy külsős végzi, melynek díja várhatóan 900 eFt lesz.

Szolgáltatási kiadások összesen: 1 706 eFt.

Reklám és propaganda kiadások

A Völgység Hírlevél kiadásával kapcsolatos költségek ezen a soron kerülnek kimutatásra. A 2015. évben várhatóan 10 kiadás fog megjelenni. Egy alkalommal a kiadás a 21 településre Bruttó 555 e Ft. A 10 lapszám tervezett kiadása nettó áron 4 402 eFt.

Reklám és propaganda kiadások összesen: 4 402 eFt.

Működési célú előzetesen felszámított általános forgalmi adó

Ezen a soron számoljuk el a Völgység Hírlevél áfa költségeit 1 148 eFt összegben, valamint az egyéb költségek áfa vonzatát: 299 eFt

Előzetes áfa  összesen: 1 447  eFt.

Egyéb dologi kiadások

Egyéb dologi kiadások soron számoljuk el a társulási ülésekkel kapcsolatosan felmerült költségeket, melyek nem minősül reprezentációnak, illetve ezen a soron számoljuk el a közjegyzői díjakat is.

Egyéb dologi kiadások összesen: 105 eFt

Dologi kiadások összesen: 8 048 eFt.

3. Egyéb működési célú kiadások

Ezen a soron kerül kifizetésre Bonyhád Város Önkormányzatának a Bonyhádi Közös Önkormányzatnál foglalkoztatott 2 fő belső ellenőr bére és járulékai: 9 233 eFt. A Közös Önkormányzatnál dolgozó, de a Völgységi Önkormányzatok Társulásainak ügyeit intéző 1 fő munkabére és juttatásai: 4 529 eFt. A Közös Önkormányzati Hivatal dolgozójának 1/8-ad bére és járulékai (A VÖT pénzügyi feladatait ellátó személy): 425 eFt.

A munkabérek átadására tervezett összeg összesen: 14 187 eFt.

A „Ne válj áldozattá” programra a 2015. évben a rendőrség felé még 1 720 eFt-ot kell kifizetnünk.

A VÖT által meghirdetett pályázatok támogatása 2000 eFt keretösszeggel lett betervezve.

Egyéb működési célú kiadások összesen: 17 907 eFt.

Beruházások:

Informatikai eszközök beszerzése, létesítése:

A VÖT tulajdonában lévő, a VÖT ügyintézője által használt számítógép elavult, tönkrement, ezért szükségessé vált új gép beszerzése. Az új gép várható beszerzési ára 210 eFt.

Egyéb tárgyi eszközök beszerzése:

A VÖT által használt nyomtató, mely egyben szkenner is, meghibásodott. Szakértői vélemény alapján olyan része romlott el, mely nem javítható, ezért új gépet kell beszerezni. Az előzetes árajánlat szerint a gép nettó 120 eFt-ba fog kerülni.

Beruházási kiadások összesen: 330 eFt

Völgységi Önkormányzatok Társulása

 2015. évi várható KIADÁSAI összesen: 26 633 eFt.

A Völgységi Önkormányzatok Társulása 

…./2015.(II.06.).sz. határozati javaslata 

a Társulás 2015. évi költségvetéséről

Az államháztartás számviteléről szóló 4/2013. (I. 11.) Kormány rendelet alapján a Völgységi Önkormányzatok Társulása Társulási Tanácsa költségvetését önálló költségvetési határozatban állapítja meg.

I. Általános rendelkezések

(1) A határozat a Völgységi Önkormányzatok Társulás Tanácsára, és annak bizottságaira, valamint a Társulás szakfeladataira és kormányzati funkcióira vonatkozik.

II. A költségvetés bevételei és kiadásai

(1) A Völgységi Önkormányzatok Társulása a 2015. évi költségvetésének

Bevételi főösszegét: 26 633 eFt

Ezen belül:

· Működési átvett pénzeszközök: 21 927 eFt

· Egyéb működési bevételek:         2 542 eFt

· Előző év költségvetési maradványának igénybevétele: 2 164 eFt

Kiadási főösszegét: 26 633 eFt

Ezen belül:

· Személyi juttatás: 195 eFt

· Munkaadókat terhelő járulékok és szociális hozzájárulási adó: 153 eFt

· Dologi kiadásai: 8 048 eFt

· Egyéb működési célú kiadásai: 17 907 eFt
· Felhalmozási kiadások: 330 eFt
összegben határozza meg.

(2) A Társulás 2015-re tervezett bevételének részletezését az 1. számú melléklet 1. számú táblázata szerint hagyja jóvá.

(3) A Társulás 2015-re tervezett kiadásának részletezését az 1. számú melléklet 2. számú táblázata szerint hagyja jóvá.

III. A költségvetés végrehajtásának szabályai

(1) A Tanács által jóváhagyott előirányzatok között átcsoportosítást a Tanács engedélyezhet.

(2) A Társulás költségvetési szerve a jóváhagyott előirányzatokon belül köteles gazdálkodni. 

(3) A Tanács a Társulás költségvetését – költségvetésének határozattal történő módosításával - megváltoztathatja.

(4) A támogatott szervezetek a részükre céljelleggel juttatott összeg felhasználásáról írásban elszámolnak. A támogatásértékű pénzeszköz jogszabálysértő, nem rendeltetésszerű felhasználás, vagy hiányos elszámolás esetén a felhasználót visszafizetési kötelezettség terheli.

(5) A Völgységi Önkormányzatok Társulása Társulási Tanácsa a megállapodásában nevesített lakosságszám arányos tagdíj mértékéül a 2015. évben 700 Ft/fő/év állapítja meg.

Határidő: folyamatos
Felelős: elnök









………………………………………….

Filóné Ferencz Ibolya

	4. számú melléklet a …/2015. (II.06.) számú költségvetési rendelethez
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	Önkormányzatok által fizetendő tagdíj

	
	
	
	 2015. évre (700 Ft/fő)

	

	Ssz.
	Település neve
	Lakosság 2014 (fő)
	Tagdíj 2015           700 Ft/fő

	1.
	Aparhant
	1 065
	745 500

	2.
	Bátaapáti
	442
	309 400

	3.
	Bonyhád
	13 808
	9 665 600

	4.
	Bonyhádvarasd
	452
	316 400

	5.
	Cikó
	942
	659 400

	6.
	Grábóc
	185
	129 500

	7.
	Györe
	658
	460 600

	8.
	Izmény
	518
	362 600

	9.
	Kakasd
	1 755
	1 228 500

	10.
	Kisdorog
	757
	529 900

	11.
	Kismányok
	342
	239 400

	12.
	Kisvejke
	431
	301 700

	13.
	Lengyel
	599
	419 300

	14.
	Mórágy
	793
	555 100

	15.
	Mőcsény
	344
	240 800

	16.
	Mucsfa
	399
	279 300

	17.
	Nagymányok
	2 377
	1 663 900

	18.
	Nagyvejke
	168
	117 600

	19.
	Tevel
	1 414
	989 800

	20.
	Váralja
	875
	612 500

	21.
	Závod
	304
	212 800

	Összesen: 
	28 628
	20 039 600


